CELEX: 32010L0027
Language: sl
Date: 2010-04-23 00:00:00
Title: Direktiva Komisije 2010/27/EU z dne 23. aprila 2010 o spremembi Direktive Sveta 91/414/EGS zaradi vključitve triflumizola kot aktivne snovi (Besedilo velja za EGP)

24.4.2010   
            
            
               SL
            
            
               Uradni list Evropske unije
            
            
               L 104/54
            
         DIREKTIVA KOMISIJE 2010/27/EU
   z dne 23. aprila 2010
   o spremembi Direktive Sveta 91/414/EGS zaradi vključitve triflumizola kot aktivne snovi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(1) Direktive,
   ob upoštevanju naslednjega:
   
               (1)
            
            
               Uredbi Komisije (ES) št. 451/2000 (2) in (ES) št. 1490/2002 (3) določata podrobna pravila za izvajanje tretje faze delovnega programa iz člena 8(2) Direktive 91/414/EGS in seznam aktivnih snovi, ki jih je treba oceniti zaradi njihove možne vključitve v Prilogo I k Direktivi 91/414/EGS. Navedeni seznam vključuje triflumizol. Z Odločbo Komisije 2008/748/ES (4) je bilo odločeno, da se triflumizol ne vključi v Prilogo I k Direktivi 91/414/ES.
            
         
               (2)
            
            
               Prvotni prijavitelj je v skladu s členom 6(2) Direktive 91/414/EGS predložil novo zahtevo za uporabo pospešenega postopka iz členov 14 do 19 Uredbe Komisije (ES) št. 33/2008 z dne 17. januarja 2008 o podrobnih pravilih za izvajanje Direktive Sveta 91/414/EGS glede rednega in pospešenega postopka za oceno aktivnih snovi, ki so bile del programa dela iz člena 8(2) navedene direktive, vendar niso bile vključene v Prilogo I (5).
            
         
               (3)
            
            
               Zahtevek je bil predložen Nizozemski, ki je bila z Uredbo (ES) št. 451/2000 določena kot država poročevalka. Rok za pospešeni postopek je bil upoštevan. Specifikacija aktivne snovi in predvidene uporabe so enake, kot so bile v Odločbi 2008/748/ES. Navedeni zahtevek izpolnjuje tudi druge vsebinske in postopkovne zahteve iz člena 15 Uredbe (ES) št. 33/2008.
            
         
               (4)
            
            
               Nizozemska je ocenila nove informacije in podatke, ki jih je predložil prijavitelj, in 6. marca 2009 predložila dodatno poročilo.
            
         
               (5)
            
            
               Dodatno poročilo so pregledali strokovnjaki držav članic in EFSA ter ga 14. decembra 2009 predložili Komisiji v obliki Sklepov EFSA o triflumizolu (6). To poročilo so države članice in Komisija pregledale v okviru Stalnega odbora za prehranjevalno verigo in zdravje živali ter končno različico pripravile 12. marca 2010 v obliki poročila Komisije o pregledu glede triflumizola.
            
         
               (6)
            
            
               V novi oceni države članice poročevalke in sklepih EFSA so bili analizirani predvsem razlogi za nevključitev triflumizola. Navedeni razlog je bila nesprejemljiva ocena tveganja za izvajalce tretiranja in delavce.
            
         
               (7)
            
            
               Novi podatki, ki jih je predložil prijavitelj, kažejo, da se lahko izpostavljenost izvajalcev tretiranja in delavcev ob uporabi dodatne zaščitne opreme šteje kot sprejemljiva.
            
         
               (8)
            
            
               Različne preiskave so pokazale, da se za fitofarmacevtska sredstva, ki vsebujejo triflumizol, lahko pričakuje, da na splošno izpolnjujejo zahteve iz člena 5(1)(a) in (b) Direktive 91/414/EGS, zlasti v zvezi z uporabami, ki so bile proučene in podrobno navedene v poročilu Komisije o pregledu. Zato je primerno vključiti triflumizol v Prilogo I, da se v vseh državah članicah v skladu z določbami navedene direktive lahko registrirajo fitofarmacevtska sredstva, ki vsebujejo to aktivno snov.
            
         
               (9)
            
            
               Zato je primerno Direktivo 91/414/EGS ustrezno spremeniti.
            
         
               (10)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 91/414/EGS se spremeni v skladu s Prilogo k tej direktivi.
   Člen 2
   Države članice sprejmejo zakone in druge predpise, potrebne za uskladitev s to direktivo, najpozneje do 30. novembra 2010. Komisiji takoj sporočijo besedila navedenih predpisov in korelacijsko tabelo med navedenimi predpisi in to direktivo.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   Ta direktiva začne veljati 1. julija 2010.
   Člen 4
   Ta direktiva je naslovljena na države članice.
   
      V Bruslju, 23. aprila 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 230, 19.8.1991, str. 1.
   
      (2)  UL L 55, 29.2.2000, str. 25.
   
      (3)  UL L 224, 21.8.2002, str. 23.
   
      (4)  UL L 252, 20.9.2008, str. 37.
   
      (5)  UL L 15, 18.1.2008, str. 5.
   
      (6)  Evropska agencija za varnost hrane; Sklep o strokovnem pregledu ocene tveganja pesticidov z aktivno snovjo triflumizol. EFSA Journal 2009; 7(12):1415. [49 pp.]. doi:10.2903/j.efsa.2009.1415. Na voljo na spletu: www.efsa.europa.eu
   
      PRILOGA
      Na koncu razpredelnice v Prilogi I k Direktivi 91/414/EGS se doda naslednje besedilo:
      
         
                     Št.
                  
                  
                     Splošno ime, identifikacijske številke
                  
                  
                     Ime po IUPAC
                  
                  
                     Čistost (1)
                     
                  
                  
                     Začetek veljavnosti
                  
                  
                     Potek veljavnosti
                  
                  
                     Posebne določbe
                  
               
                     „311
                  
                  
                     triflumizol
                     Št. CAS: 99387-89-0
                     Št. CIPAC: 730
                  
                  
                     
                        (E)-4-chloro-α,α,α-trifluoro-N-(1-imidazol-1-yl-2-propoxyethylidene)-o-toluidine
                     
                  
                  
                     ≥ 980 g/kg
                     Nečistote:
                     toluen: največ 1 g/kg
                  
                  
                     1. julij 2010
                  
                  
                     30. junij 2020
                  
                  
                     DEL A
                     Registrira se lahko samo kot fungicid v rastlinjakih na umetnih substratih.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za triflumizol ter zlasti dodatkov I in II h končni različici poročila, ki jo je Stalni odbor za prehranjevalno verigo in zdravje živali pripravil 12. marca 2010.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 varnost izvajalcev tretiranja in delavcev: v pogojih uporabe je predpisana uporaba ustrezne osebne zaščitne opreme,
                              
                           
                                 —
                              
                              
                                 morebitni vpliv na vodne organizme in morajo zagotoviti, da pogoji registracije po potrebi vključujejo ukrepe za zmanjšanje tveganja.“
                              
                           
               
      
         (1)  Več podrobnosti o aktivni snovi in njenih lastnostih je v poročilu o pregledu.